《送温庭筠尉方城》
唐代·纪唐夫

何事明时泣玉频，长安不见杏园春。凤凰诏下虽沾命，

鹦鹉才高却累身。且尽绿醽销积恨，莫辞黄绶拂行尘。

方城若比长沙路，犹隔千山与万津。

作者简介：[唐]（约公元八三五年前后在世）字、里、生卒年均不详，约唐文宗太和末前后在世。工诗。开成中，（公元八三八年左右）官中书舍人。
温庭筠谪方城尉，唐夫赠诗，有“凤凰诏下虽沾命，鹦鹉才高却累身”句，时以为知言。